Document ID: 31999R1411

ΚΑΝΟΝΙΣΜΟΣ (ΕΚ) αριθ. 1411/1999 ΤΗΣ ΕΠΙΤΡΟΠΗΣ
της 29ης Ιουνίου 1999
για την έγκριση νέων προσθέτων υλών και νέων χρήσεων προσθέτων υλών στις ζωοτροφές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων(1), όπως τροποποιήθηκε τελευταία από τον κανονισμό (ΕΚ) αριθ. 1245/1999 της Επιτροπής(2), και ιδίως τα άρθρα 9ι και 3,
Εκτιμώντας:
(1) ότι οι διατάξεις της οδηγίας 70/524/ΕΟΚ προβλέπουν τη δυνατότητα να επιτραπούν νέες πρόσθετες ύλες ή νέες χρήσεις προσθέτων υλών, λαμβάνοντας υπόψη την εξέλιξη των επιστημονικών και τεχνικών γνώσεων·
(2) ότι η οδηγία 93/113/ΕΚ του Συμβουλίου, της 14ης Δεκεμβρίου 1993, σχετικά με τη χρήση και την εμπορία ενζύμων, μικροοργανισμών και των παρασκευασμάτων τους στις ζωοτροφές(3), όπως τροποποιήθηκε τελευταία από την οδηγία 97/40/ΕΚ(4), κατά παρέκκλιση της οδηγίας 70/524/ΕΟΚ, επιτρέπει στα κράτη μέλη να εγκρίνουν προσωρινά τη χρησιμοποίηση και την εμπορία ενζύμων, μικροοργανισμών και των παρασκευασμάτων τους·
(3) ότι, κατόπιν εξετάσεως των φακέλων οι οποίοι υποβλήθηκαν από τα κράτη μέλη σύμφωνα με το άρθρο 3 της οδηγίας 93/113/ΕΚ, φαίνεται ότι είναι δυνατόν να εγκριθεί προσωρινά ένας ορισμένος αριθμός παρασκευασμάτων τα οποία ανήκουν στις ομάδες ενζύμων και μικροοργανισμών·
(4) ότι η επιστημονική επιτροπή ζωοτροφών διατύπωσε ευνοϊκή γνώμη όσον αφορά το αβλαβές των εν λόγω παρασκευασμάτων·
(5) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τις ζωοτροφές,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παρασκευάσματα που ανήκουν στην ομάδα των ενζύμων και απαριθμούνται στο παράρτημα Ι του παρόντος κανονισμού μπορούν να εγκριθούν σύμφωνα με την οδηγία 70/524/ΕΟΚ ως πρόσθετες ύλες στις ζωοτροφές, σύμφωνα με τους όρους οι οποίοι θεσπίζονται στο εν λόγω παράρτημα.
Άρθρο 2
Τα παρασκευάσματα που ανήκουν στην ομάδα των μικροοργανισμών και απαριθμούνται στο παράρτημα ΙΙ του παρόντος κανονισμού μπορούν να εγκριθούν σύμφωνα με την οδηγία 70/524/ΕΟΚ ως πρόσθετες ύλες στις ζωοτροφές, σύμφωνα με τους όρους οι οποίοι θεσπίζονται στο εν λόγω παράρτημα.
Άρθρο 3
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουνίου 1999.

Labels: 17
6